text: পদ্মা শ্রেণি হচ্ছে বাংলাদেশে নির্মিত টহল জাহাজের একটি শ্রেণি যা বাংলাদেশ নৌবাহিনী ও বাংলাদেশ কোস্ট গার্ড কর্তৃক ব্যবহৃত হয়। এই জাহাজগুলো চীনের চায়না শিপবিল্ডিং ইন্ডাস্ট্রি কর্পোরেশন এর সহায়তায় খুলনা শিপইয়ার্ডে নির্মিত হয়।
  
  ইতিহাস
  সশস্ত্র বাহিনীর জন্য গৃহীত দীর্ঘমেয়াদী আধুনিকায়ন পরিকল্পনার অংশ হিসেবে বাংলাদেশ সরকার দেশীয় উৎস থেকে সমরাস্ত্র সংগ্রহ বৃদ্ধির সিদ্ধান্ত গ্রহণ করে। সে অনুযায়ী বাংলাদেশ নৌবাহিনীর জন্য খুলনা শিপইয়ার্ডে যুদ্ধজাহাজ নির্মানের পদক্ষেপ নেয়া হয়। ২০১০ সালের ২ মে খুলনা শিপইয়ার্ড বাংলাদেশ নৌবাহিনীর সাথে পাচটি টহল জাহাজ নির্মাণের চুক্তি করে যা পরবর্তিতে পদ্মা-শ্রেণি নামে পরিচিত হয়। ২০১১ সালের ৫ মার্চ প্রধানমন্ত্রী শেখ হাসিনা এ জাহাজগুলোর নির্মাণকাজের উদ্বোধন করেন। ২০১২ সালের ৮ অক্টোবর এই শ্রেণির প্রথম জাহাজ, কে পানিতে ভাসানো হয়, যা পরবর্তীতে ২০১৩ সালের ২৪ জানুয়ারি আনুষ্ঠানিকভাবে নৌবহরে যুক্ত হয়। এই শ্রেণির দ্বিতীয় জাহাজ, কে পানিতে ভাসানো হয় ২০১৩ সালের ২৩ জানুয়ারি এবং নৌবহরে যুক্ত হয় ২০১৩ সালের ২৯ আগস্ট। বাকি তিনটি জাহাজ, ,  ও কে ২০১৩ সালের ১৫ ডিসেম্বর নৌবাহিনীর কাছে হস্তান্তর করা হয় ও ২৩ ডিসেম্বর ২০১৩ নৌবহরে যুক্ত হয়।
  
  ২০১৬ সালের ১৭ জুলাই বাংলাদেশ কোস্ট গার্ড, খুলনা শিপইয়ার্ডের সাথে তিনটি পদ্মা শ্রেণির টহল জাহাজ নির্মাণের চুক্তি করে। ২০১৬ সালের ২ অক্টোবর এগুলোর নির্মাণকাজ উদ্বোধন করা হয়। ২০১৯ সালের ২০ জুন কোস্ট গার্ডকে তিনটি জাহাজ, ,  ও  হস্তান্তর করা হয়।
  
  ২০১৯ সালের ২০ মে, প্রতিরক্ষা ক্রয় মহাপরিদপ্তর খুলনা শিপইয়ার্ডকে বাংলাদেশ নৌবাহিনীর জন্য আরও পাচটি টহল জাহাজের নির্মানাদেশ দেয়। ২০১৯ সালের ২ ডিসেম্বর এই জাহাজগুলোর নির্মাণকাজ শুরু হয়।
  
  নকশা
  দেশীয় যুদ্ধজাহাজ নির্মান কার্যক্রম গ্রহণের ফলে বাংলাদেশ নৌবাহিনীর নিজস্ব প্রয়োজন অনুযায়ী জাহাজের নকশা করার সুযোগ সৃষ্টি হয়। খুলনা শিপইয়ার্ডে নির্মিত এই টহল জাহাজের ওজন ৩৫০ টন। এই জাহাজগুলো  দীর্ঘ,  প্রশস্থ এবং  গভীরতা বিশিষ্ট। নৌযানগুলো ৪৫ জন নৌসেনা ও কর্মকর্তা নিয়ে একনাগাড়ে এক সপ্তাহ মিশন পরিচালনা করতে পারে। এই জাহাজের সর্বোচ্চ গতি ।
  
  অস্ত্রসজ্জা
  প্রথম ব্যাচের জাহাজগুলো একজোড়া ৩৭ মিমি কামান এবং একজোড়া ২০ মিমি বিমান-বিধ্বংসী কামান দ্বারা সজ্জিত। পরবর্তী ব্যাচসমূহের জাহাজগুলোতে আছে একটি ৩০ মিমি দূরনিয়ন্ত্রিত কামান ও একটি ১২.৭ মিমি ভারী মেশিনগান। সবগুলো জাহাজই সামুদ্রিক মাইন এবং কাধে বহনযোগ্য বিমান-বিধ্বংসী ক্ষেপণাস্ত্র বহন করতে পারে।
  
  জাহাজসমূহ
  
  আরো দেখুন
   বাংলাদেশ নৌবাহিনীর সক্রিয় জাহাজের তালিকা
   বাংলাদেশ কোস্ট গার্ডের জাহাজের তালিকা
  
  তথ্যসূত্র
  
  বিষয়শ্রেণী:বাংলাদেশ নৌবাহিনীর টহল জাহাজ
  বিষয়শ্রেণী:টহল জাহাজের শ্রেণি
  বিষয়শ্রেণী:বাংলাদেশে নির্মিত জাহাজ
title: পদ্মা–শ্রেণির টহল জাহাজ